SK Úradný vestník Európskej únie C 262/11

Súhrnné informácie, ktoré oznámili členské štáty o štátnej pomoci poskytnutej v súlade s nariadením Komisie (ES) č. 1/2004 z 23. decembra 2003 o uplatňovaní článkov 87 a 88 Zmluvy o ES na štátnu pomoc malým a stredným podnikom pôsobiacim vo výrobe, spracovaní a odbyte poľnohospodárskych výrobkov

(2006/C 262/04)

XA číslo: XA 57/06

Členský štát: Spojené kráľovstvo

Región: Highlands and Islands of Scotland

Názov schémy štátnej pomoci: Highlands and Islands Croft Entrant Scheme [schéma pre nové drobné roľníctvo (croft) v regióne Highlands and Islands]

Právny základ:

Názov:

„Zákon o poskytovaní finančných prostriedkov na zvelebenie preľudnených oblastí v regióne Highlands and Islands v Škótsku“.

Názov::

Podľa tohto zákona „sa v súlade s uvedeným všetky právomoci a povinnosti uložené komisárom pre preľudnené oblasti (v Škótsku) zákonom o preľudnených oblastiach (v Škótsku) z roku 1897 [Congested Districts (Scotland) Act 1897] delegujú a prevádzajú na Výbor a ukladajú Výboru“. Uvedené sa vzťahuje na Poľnohospodársky výbor (Board of Agriculture), ktorý v roku 1929 nahradilo Ministerstvo poľnohospodárstva Škótska (Department of Agriculture for Scotland) a v súčasnosti Ministerstvo životného prostredia a vidieka škótskej autonómnej vlády (Scottish Executive Environment and Rural Affairs Department).

Názov:

Podľa tohto zákona sa pre škótske podniky a podniky v regióne Highlands and Islands musí „… urobiť všetko, čo by mohlo v Škótsku alebo inde uľahčiť výkon ich príslušných funkcií alebo toho, čo s tým výkonom súvisí, či k nemu prispieva; …“ . V oddiele 8 ods. 1 písm. a) bod (i) je zahrnuté osobitné ustanovenie o poskytovaní grantov.

Názov:

V oddiele 42 ods. 1 uvedeného zákona je zahrnuté ustanovenie o tom, že „minister môže po konzultácii s komisiou (drobných roľníkov – crofters) a po schválení ministerstvom financií vypracovať schémy pre poskytovanie grantov a pôžičiek drobným roľníkom“.

Ročné výdavky plánované v rámci schémy štátnej pomoci::

2005-2006: 137 107 GBP

2006-2007: 85 279 GBP

2007-2008: 17 372 GBP

2008-2009: 34 743 GBP

Celkom: 274 500 GBP

Maximálna intenzita pomoci: 35 % do maximálnej výšky 3 000 GBP

Dátum implementácie:

Trvanie schémy štátnej pomoci: Schéma sa otvára 21. júla 2006. Schéma sa uzatvára 31. decembra 2008, pričom sa posledné platby uskutočnia do 31. marca 2009. Vzhľadom na prípadné zmeny európskych pravidiel štátnej podpory však môže byť potrebné vykonať pred týmto dátumom zmeny pravidiel daného režimu podpory

Účel pomoci: Všeobecným cieľom tejto schémy je obrátiť pokles počtu obyvateľov a zlepšiť vekovú štruktúru populácie v určitých roľníckych oblastiach. Tento cieľ je v súlade s článkami 7 a 8 nariadenia o rozvoji vidieka (Rural Development Regulation) vo vzťahu k pomoci na etablovanie mladých farmárov a článkom 8 nariadenia o výnimkách 1/2004

Tento cieľ sa splní

určením vhodných budúcich mladých začínajúcich farmárov v drobnom roľníctve,

uľahčením zahájenia činnosti vhodným mladým začínajúcim drobným roľníkom,

poskytovaním finančnej podpory, správneho poradenstva a vedenia na pomoc budúcim mladým začínajúcim drobným roľníkom, aby mohli zahájiť drobné roľníčenie

Príslušný(-é) sektor(-y) hospodárstva: poľnohospodárstvo

Názov a adresa orgánu poskytujúceho pomoc:

Scottish Executive Environment and Rural Affairs Department Land Reform and Rural Policy Division Area 1D Pentland House 47 Robbs Loan Edinburgh EH14 1TY United Kingdom

Internetová stránka: Informačný materiál schémy Highlands and Islands Croft Entrant:

http://www.crofterscommission.org.uk/documents/060607-HighlandsandIslandsCroftEntrantScheme-InformationBooklet2006.pdf

Ďalšie informácie: Ďalšie a podrobnejšie informácie vzťahujúce sa na oprávnenosť a pravidlá schémy sa nachádzajú na uvedenej internetovej adrese.

Podpísané a datované v mene Department for Environment, Food and Rural Affairs (príslušný orgán Spojeného kráľovstva).

Neil Marr

Agricultural State Aid Advisor

Defra

8E 9 Millbank

c/o 17 Smith Square

London

SW1P 3JR

United Kingdom

XA číslo: XA 62/06

Členský štát: Spojené kráľovstvo

Názov schémy štátnej pomoci alebo názov spoločnosti prijímajúcej individuálnu pomoc: Rural Enterprise Gateway's Collaboration Service

Právny základ: Section 5 of the Regional Development Agencies Act 1998

Ročné výdavky plánované v rámci schémy štátnej pomoci alebo celková výška individuálnej pomoci poskytnutej spoločnosti: Od 1. 6. 2006 do 31. 3. 2007: 60 000 GBP

Maximálna intenzita pomoci: 100 %

Dátum implementácie:

Trvanie schémy štátnej pomoci alebo individuálnej pomoci: Schéma sa pre nových žiadateľov uzavrie 31. marca 2007. Posledným dňom na predloženie žiadosti o grant je 31. máj 2007. Vzhľadom na prípadné zmeny európskych pravidiel štátnej podpory však môžu byť pred týmto dátumom vykonané potrebné zmeny pravidiel daného režimu podpory

Účel pomoci: Rozvoj odvetvia – účelom podpory je podnecovať, propagovať a podporovať spoluprácu medzi poľnohospodárskymi a vidieckymi podnikmi.

Oprávnenými nákladmi budú konzultačné služby v súlade s článkom 14 nariadenia 1/2004

Príslušný(-é) sektor(-y) hospodárstva: Schéma sa vzťahuje na všetky poľnohospodárske podniky, vrátane výroby, spracovania a uvádzania na trh. Schéma je prístupná pre všetky subsektory

Názov a adresa orgánu poskytujúceho pomoc: Štatutárny orgán zodpovedný za schému je:

South West Regional Development Agency

Sterling House

Dix's Field

Exeter

EX1 1QA

United Kingdom

Internetová stránka: Webová stránka spoločnosti Rural Enterprise Gateway je na adrese www.sw-gateway.com, znenie režimu podpory REG Collaboration Service je možné nájsť na internetovej stránke

http://www.sw-gateway.com/index.html?contact_categories.cfm~mainframe

Kliknite na „Farming and Food Partnership“, po zobrazení stránky sa presuňte do spodnej časti a vyberte stiahnutie dokumentu (download document)

Ďalšie informácie: Schéma bude prístupná všetkým vidieckym podnikom, nielen poľnohospodárskym podnikom. Pomoc podnikom, ktoré nepodnikajú v oblasti poľnohospodárstva, sa vyplatí v súlade s nariadením Komisie 69/2001 o pomoci de minimis.

Podpísané a datované v mene Department for Environment, Food and Rural Affairs (príslušný orgán Spojeného kráľovstva)

Neil Marr

Agricultural State Aid Advisor

Defra

8E 9 Millbank

c/o 17 Smith Square

London

SW1P 3JR

United Kingdom

XA číslo: XA 63/06

Členský štát: Francúzsko

Región: Midi-Pyrénées — département des Hautes-Pyrénées

Národný pyrenejský park (periférne oblasti)

Názov schémy štátnej pomoci: Pomoc určená na zachovanie biodiverzity, krajiny a historických budov

Právny základ:

— Article 4 point 3 d et article 5 du règlement (CE) no 1/2004 de la Commission

— loi no 60-708 du 22 juillet 1960 relative à la création des parcs nationaux;

— circulaire DGFAR/SDEA/C2005-5008 du 22 février 2005 du ministère de l'agriculture, de l'alimentation, de la pêche et des affaires rurales;

— circulaire DGFAR/SDEA/C2005-5004 DPEI/SDEA/C2005-4005 du 24 janvier 2005 du ministère de l'agriculture, de l'alimentation, de la pêche et des affaires rurales;

— délibération du conseil d'administration du Parc national des Pyrénées

Ročné výdavky plánované v rámci schémy štátnej pomoci: 100 000 EUR

Maximálna intenzita pomoci: Výška dotácií určená pre investície nesmie v rámci obdobia piatich rokov prekročiť sumu 7 500 EUR pre jednotlivé podniky (pri projektoch, ktoré sa týkajú renovácie historických budov, je horná hranica posunutá na 17 500 EUR).

Na investície do malých horských zariadení, ktoré zohrávajú úlohu pri výrobnom procese a sú nevyhnutné pre udržanie hodnoty prirodzených kosných lúk:

— Miera pomoci je maximálne 60 % (doplňujúca financovanie štátom alebo EÚ medzi 20 a 35 % vo výške maximálne 16 000 EUR a pomoc od regiónu Midi- Pyrénées pohybujúca sa medzi 20 % a 25 % do výšky 16 000 EUR).

Táto pomoc by nemala zahŕňať žiaden nárast objemu výroby, ale môže napomôcť pri pokrývaní dopytu po krmivách. Použité zariadenia nie sú oprávnené.

Na renováciu historických stodôl, ktoré sú súčasťou architektonického a krajinného dedičstva a súvisia so spracovaním prirodzených lúk, sa použijú:

— Miera pomoci je maximálne 75 % pre investície nad 15 000 EUR (doplňujúca financovanie štátom alebo EÚ medzi 35 % a 50 % vo výške maximálne 35 000 EUR a pomoc od regiónu Midi- Pyrénées a EÚ v maximálnej výške 7,5 % do výšky sumy 5250 EUR).

— Miera pomoci je maximálne 75 % pre investície pod 15 000 EUR (bez akéhokoľvek spolufinancovania).

Ak ide o financovanie projektov na renováciu historických budov, ide o doplnkový národný podporný mechanizmus, ktorým sa financujú ďalšie náklady potrebné na pokrytie technických špecifikácií pri renovácii historických budov.

Táto pomoc musí spĺňať podmienku, podľa ktorej renovácia budov nezvýši objem výroby.

Maximálne 75 % pre investície určené na prácu na zachovanie charakteristík krajiny (bez spolufinancovania)

Charakter operácií oprávnených na poskytnutie pomoci:

— Na renováciu historických budov: interné a externé kamenné steny s vápennou omietkou, podlahy, drevené rámy a konštrukcie, bridlicové povrchy. Pri tejto renovácii sa nemení veľkosť ani povrch budovy.

— Na investície do malých horských zariadení prispôsobených na strmé svahy alebo ťažké podmienky (prístupnosť, výšku, veľkosť parcely): — zariadenie na spracovanie sena (samohybné motorizované kosačky, automatické kosačky, samonakladacie prívesy, ktoré sú prispôsobené na transportéri so zníženým podvozkom). — zariadenia na ťahanie a dopravu (transportér so zníženým podvozkom, pásové stroje, viacúčelové horské traktory so zníženým podvozkom a nosiče nástrojov, konštrukcie pre bezpečnosť proti prevráteniu traktorov v prevádzke) — nástroje na rezanie krovín, rezacie stroje s prispôsobiteľným základom; — mobilné alebo dovozené zariadenie na rozptyľovanie maštaľného hnoja (rozdeľovač, kombinovaný sejací stroj, stroj na hriadky a kompostovanie, rozmetávače pevného a kvapalného hnoja, kompresor).

— Na prácu s cieľom udržať charakteristiky krajiny: nízke steny, odvodňovacie priekopy, živé ploty … (práca, ktorá nie je financovaná poľnohospodársko – environnemtálnymi opatreniami)

Podmienky oprávnenosti: Keďže ide o doplnkovú pomoc, musia prijímatelia spĺňať podmienky obežníkov ministerstva poľnohospodárstva, výživy, rybárskeho hospodárstva a vidieka DGFAR/SDEA/C2005-5008 z 22. februára 2005 a DGFAR/SDEA/C2005-5004 DPEI/SDEA/C2005-4005 z 24. januára 2005.

Pomoc na udržanie objemu výroby a hodnoty prirodzených lúk možno poskytnúť na požiadanie poľnohospodárov a na základe diagnostického testu na prirodzených kosných lúkach a udržateľného rozvojového projektu, v ktorom je zaručené, že:

je obsiahnutý environmentálny záujem;

sa na jeho základe nebude zvyšovať objem výroby.

Stály výbor Národného pyrenejského parku môže rozhodnúť o prísnejších podmienkach.

Pomoc bude monitorovať a potvrdzovať riaditeľstvo departementu Hautes-Pyrénées pre poľnohospodárstvo a lesníctvo

Dátum implementácie: Po prijatí potvrdenia Európskej komisie o prijatí

Trvanie programu: Do 31. decembra 2006

Predĺženie schémy pomoci je možné do roku 2010 (keď skončí rozvojový program Národného pyrenejského parku) na základe hlasovania správnou radou o ročnom rozpočte pre Národný pyrenejský park

Účel pomoci: Účelom tejto pomoci je zachovať špecifickú biodiverzitu pohorí a susediacej krajiny prostredníctvom investičných projektov poľnohospodárskych podnikov s orientáciou na tradičné spôsoby. Poľnohospodárstvo v horách je veľmi diverzifikované so silným zaťažením na pasienky. Využívajú sa prakticky výlučne len prírodné rastlinné zdroje krmiva. Pasenie naviac často udržuje vysoký stupeň biodiverzity v horských oblastiach, najmä vďaka tomu, že pasenie sprístupňuje horské prostredie a vytvára špecifické biotopy s veľkým rozsahom druhov flóry a fauny. Vzhľadom na ich prírodnú a praktickú hodnotu a ich dôležitosť na európskej, národnej a regionálnej úrovni, pasienky predstavujú nesmierne dôležité prírodné prostredie. Pasenie a poľnohospodárska aktivita tak zohrávajú kľúčovú úlohu pri udržiavaní mozaiky prírodných biotopov, ktoré sú zdrojmi biodiverzity.

Naopak, upustenie od spásania by viedlo k zablokovaniu jednotlivých prostredí a viedlo by to k ich ochudobneniu, čo by v dlhodobom vývoji znamenalo pokles biodiverzity.

Horská biodiverzita má významnú prírodnú hodnotu, pretože rôzne druhy zvierat a rastlín môžu žiť len v týchto izolovaných prostrediach. Tak ako ostrovy a púšte, horské oblasti sú geografické oblasti s najvyšším výskytom endemizmu, predovšetkým Pyreneje. Počet druhov, ktoré obývajú horské oblasti, naviac veľmi závisí od stupňa otvorenosti týchto hôr na susediacich pláňach a vrchoch.

Táto pomoc je predovšetkým určená pre malé hospodárstva, s produkčným systémom založeným na prírodných kosných lúkach, ktoré si vyžaduje veľa práce (nie je možné využívať mechanizmy). V žiadnom prípade však účelom nie je zvýšenie objemu výroby. Pomoc musí prispieť k udržaniu poľnohospodárstva v horských zónach tým, že sa posilnia investície, ktoré prispievajú k udržaniu produktivity a pomáhajú pri zachovaní potenciálu výroby krmiva v tradičných infraštruktúrach spojených s chovom dobytka

Príslušný(-é) hospodársky(-e) sektor(-y): Všetky poľnohospodárske podniky v Národnom pyrenejskom parku (centrálne i periférne oblasti)

Názov a adresa zodpovedného orgánu:

Monsieur Rouchdy KBAIER, Directeur Parc National des Pyrénées 59, route de Pau F-65000 Tarbes

Internetová stránka: http://www.parc-pyrenees.com/francais/documentation/exemptionpdf/exemption.pdf

XA Number: XA 64/06

Členský štát: Slovenská republika

Región: Západné Slovensko

Názov schémy pomoci alebo názov spoločnosti, ktorá dostáva individuálnu pomoc:

Poľnohospodárske družstvo Veľké Zálužie Hlavná 1 SK-951 35 Veľké Zálužie

Právny základ:

— Ustanovenie § 240 ods. 3 a § 241 ods. 3 v spojení s ustanovením § 277a zákona č. 461/2003 Z. z. o sociálnom poistení v znení zákona č. 721/2004 Z. z.

— Ustanovenie § 5 ods. 2 písm. b) zákona 231/1999 Z. z. o štátnej pomoci

— Metodické usmernenie Sociálnej poisťovne č. 30/2005

— Nariadenie Komisie (ES) č. 1/2004, čl. 4,ods. 3, písm. c)

Ročné výdavky plánované podľa schémy, alebo celková čiastka individuálnej pomoci poskytnutej spoločnosti: 3 226 779 SKK t. j. 84 311,742 EUR (kurz 23. 6. 2006)

Maximálna hodnota pomoci: 40 %

Dátum realizácie: 2006

Trvanie schémy alebo poskytnutia individuálnej pomoci: Júl – 2006

Účel pomoci: MSP – poľnohospodárstvo

Príslušný sektor: Poľnohospodárstvo

Názov a adresa udeľujúceho orgánu:

Sociálna poisťovňa pobočka Nitra Slančíkovej 3 SK-950 43 Nitra

Webová adresa: www.socpoist.sk

XA číslo: XA 65/06

Členský štát: Poľsko

Región: Województwo śląskie

Názov schémy pomoci alebo názov spoločnosti prijímajúcej individuálnu pomoc: Rolnicza Spółdzielnia Produkcyjna „Przełom“

Právny základ: Ustawa dnia 27 kwietnia 2001 r. Prawo ochrony środowiska (Dz.U. nr 62, poz. 627, z późniejszymi zmianami) — art. 405, art. 406 pkt 4 i 7a, art. 409

Ročné výdavky plánované v rámci schémy štátnej pomoci alebo celková výška individuálnej pomoci poskytnutej spoločnosti: Pomoc sa udeľuje vo forme zvýhodnenej pôžičky do výšky 1 835 976 PLN. Táto pôžička sa splatí do 30. septembra 2006. Splatenie pôžičky sa uskutoční od januára 2008 do októbra 2018. Ekvivalent hrubej hotovostnej finančnej pomoci predstavuje 262 534,36 PLN

Maximálna intenzita pomoci: Hrubá intenzita pomoci je 11,97 %

Dátum implementácie: Po prijatí potvrdenia prostredníctvom notifikácie s identifikačným číslom o tom, že Európska komisia obdržala súhrnné informácie o danej individuálnej pomoci a po jej uverejnení v Úradnom vestníku Európskej únie

Trvanie schémy pomoci alebo individuálnej pomoci: Približne od júna 2006 do októbra 2018

Účel pomoci: Pomoc je určená na vybudovanie zariadenia na mechanické, chemické a biologické spracovanie odpadových vôd v poľnohospodárskom podniku „Przełom“ w Bujakowi s cieľom udržať a zdokonaliť normy ochrany životného prostredia, a to dosiahnutím referenčných hodnôt stanovených na spracovanie odpadovej vody.

Odpadové vody z poľnohospodárskeho podniku „Przełom“ sú spracúvané v zariadení, ktoré je má viac ako 20 rokov. Ide o potrebnú investíciu, pretože za použitia súčasnej technológie nie je možné zabezpečiť dosiahnutie hodnôt na spracovanie odpadovej vody stanovených v platných právnych predpisoch (nariadenie ministra životného prostredia zo dňa 8. júla 2004 o podmienkach, ktoré musia byť splnené pokiaľ ide o vypúšťanie odpadových vôd do vôd alebo pôdy a pokiaľ ide o látky, ktoré sú obzvlášť škodlivé pre vodné prostredie). Dňa 30. januára 2006 sa inšpektor pre životné prostredie regiónu Województwo śląskie v Katoviciach rozhodol uložiť družstvu „Przełom“ pokutu vo výške 54 128,70 PLN z dôvodu vypustenia odpadových vôd do pôdy, čím boli porušené podmienky stanovené v povolení vydanom v súladu so zákonom o vode.

Na základe zmluvy o zbere odpadových vôd spracúva zariadenie rovnako odpad vzniknutý spracúvaním ovocia a zeleniny v továrni ROLNIK Sp. Z o.o.

Plánuje sa výstavba zariadenia na mechanické a chemické spracovanie odpadu (prvý stupeň spracovania), ktorého súčasťou bude i zariadenie na biologické spracovanie (druhý stupeň spracovania s použitím reaktorov typu SBR). Spracované odpadové vody sa vypustia otvoreným korytom do vodného toku Jasienica.

Pomoc sa udelí na základe článku 4 nariadenia (ES) č. 1/2004 na investície do modernizácie zariadenia na spracovanie odpadových vôd v družstve „Przełom“. Oprávnené náklady zahŕňajú náklady na investície spojené s výstavbou zariadenia na spracovanie odpadových vôd

Príslušné sektory hospodárstva: Pomoc sa udelí podnikom v potravinárskom odvetví zaoberajúcim sa pestovaním obilnín, chovom a zabíjaním prasiat, výrobou mäsa a mäsových výrobkov

Názov a adresa orgánu poskytujúceho pomoc: Pomoc udzielana jest ze środków Wojewódzkiego Funduszu Ochrony Środowiska i Gospodarki Wodnej w Katowicach, ul. Plebiscytowa 19, PL-40-035 Katowice

Internetová stránka: www.wfosigw.katowice.pl

Ďalšie informácie: Hrubá intenzita pomoci (hrubá miera pomoci) sa vypočíta v súlade s definíciou stanovenou v čl. 2 ods. 5 nariadenia Komisie (ES) č. 1/2004 z 23. decembra 2003 o uplatňovaní článkov 87 a 88 Zmluvy o ES na štátnu pomoc malým a stredným podnikom pôsobiacim vo výrobe, spracovaní a odbyte poľnohospodárskych výrobkov. Ide o pomer ekvivalentu hrubej hotovostnej finančnej pomoci voči oprávneným nákladom.

Ekvivalent hrubej hotovostnej finančnej pomoci vyplývajúci zo zvýhodnenej pôžičky sa vypočíta v súlade s nariadením Rozporządzenie Rady Ministrów z dnia 11 sierpnia 2004 r. w sprawie szczegółowego sposobu obliczania wartości pomocy publicznej udzielanej w różnych formach (nariadenie Rady ministrov z 11. augusta 2004 o spôsoboch výpočtu výšky verejnej pomoci udeľovanej v rôznych formách) (Ú. v. 194, položka 1983). Ekvivalent hrubej hotovostnej finančnej pomoci je 262 534,36 PLN.

Náklady, na ktoré sa pomoc vzťahuje: 2 192 867 PLN

Hrubá intenzita pomoci je 262 534,36/2 192 867 PLN = 11,97 %.

Hrubá intenzita pomoci a miera hrubej finančnej hotovostnej pomoci sa vypočítali na základe predpokladu, že pôžička bude vyplácaná v nasledujúcich splátkach:

XA číslo: XA 66/06

Členský štát: Francúzsko

Názov schémy pomoci: Pomoc na úhradu poistného a príspevkov, ktoré sa vzťahujú na poistné zmluvy, ktoré kryjú riziká spojené s viacerými poveternostnými udalosťami, prinajmenšom súčasne suchom, krupobitím, mrazom a záplavami alebo nadmerným množstvom vody

Právny základ:

— Article 11 du règlement (CE) no 1/2004 de la Commission

— Loi 64.706 du 10 juillet 1964

— Article L 361-8 du livre III (nouveau) du code rural

— Article L 122.7 du code des assurances

— Décret no 2006-370 fixant les modalités d'application de l'article L.361-8 du livre II (nouveau) du code rural en vue de favoriser le développement de l'assurance contre certains risques agricoles

Ročné výdavky plánované v rámci schémy štátnej pomoci: 30 miliónov EUR, ktoré pochádzajú z Národného záručného fondu pre poľnohospodárske katastrofy (Fonds national de garantie des calamités agricoles – FNGCA)

Maximálna intenzita pomoci: 35 % z poplatku alebo príspevku, bez daní a poplatkov fakturovaných záujemcovi, príslušného k oprávnenej poistke. Oprávnená poistka sa týka časti zmlúv so spoluúčasťou 25 % v prípade poistenia plodín a 20 % v prípade poistenia hospodárstva. Percentuálne pomery pomoci sa zvyšujú o 5 % pri mladých poľnohospodároch usadených menej ako 5 rokov

Dátum implementácie: 2006

Trvanie schémy pomoci: Jeden rok

Účel pomoci: Podporovať rozvoj poistenia proti viacerým poľnohospodárskym rizikám. Poistné, na ktoré sa pomoc vzťahuje, je uvedené v článku 11 nariadenia Komisie (ES) č. 1/2004

Príslušný(-é) sektor(-y) hospodárstva: Podniky, ktoré zabezpečujú prvotnú produkciu ovocia, zeleniny, viniča, obilnín, olejnatých alebo bielkovinových plodín

Názov a adresa orgánu poskytujúceho pomoc:

Ministère de l'agriculture et de la pêche Direction des affaires financières et de la logistique Bureau du crédit et de l'assurance 78, rue de Varenne F-75700 Paris

Internetová stránka: www.agriculture.gouv.fr

Rubrika „ressources“, pri vyhľadávaní („recherche“) napísať „calamités“

XA číslo: XA 67/06

Členský štát: Francúzsko

Región: Département de Loire-Atlantique

Názov schémy pomoci: Pomoc na vedenie skupín poľnohospodárov uvažujúcich o spoločných problémoch spojených s trvalo udržateľným rozvojom (1)

Právny základ:

— Article 14 du règlement (CE) no 1/2004 de la Commission

— Articles L 1511-2 et L 1511-5 du code général des collectivités territoriales

— Délibération du Conseil général de Loire-Atlantique du 19 juin 2006

Ročné výdavky plánované v rámci schémy štátnej pomoci: 150 000 EUR

Maximálna intenzita pomoci:

— Pomoc na vedenie sa vyplatí organizácii, ktorá ho zabezpečuje (poľnohospodárska komora, federácia CUMA alebo združenie). Maximálna suma 10 000 eur na skupinu a obdobie od 18 do 24 mesiacov sa vyplatí proporcionálne k skutočnému počtu dní vedenia skupiny.

— Náklady na činnosť môžu pokrývať cesty a návštevy, špecifické poradenstvo a štúdie uskutočniteľnosti, nákup dokumentov alebo programového vybavenia, náklady na zastupovanie poľnohospodárov počas ich účasti na prácach skupiny. Náklady musia byť fakturované podľa dohodnutej štruktúry. Pomoc na úrovni 80 % je ohraničená sumou 8 500 eur na skupinu a obdobie od 18 do 24 mesiacov. Spolufinancovanie vo výške 20 % môžu príjemcovia poskytnúť vo forme práce. Táto pomoc sa vyplatí skupine, ak má skupina právnu subjektivitu (združenie alebo družstvo) alebo organizácií zabezpečujúcej vedenie skupiny, ktorá za ňu vypláca náklady (poľnohospodárska komora). Skupina alebo organizácia teda uhradia úplné náklady na činnosť

Dátum implementácie:

Trvanie schémy pomoci: jeden rok, obnoviteľný na základe ročného vyhodnotenia, ktoré umožní stanoviť budúci vývoj a prípadné ciele súčasných opatrení

Ciele pomoci: Podporovať projekty vyplývajúce zo zásad trvalo udržateľného rozvoja, v rámci spoločného prístupu. Opatrenia sa budú v prvej fáze (2006/2007) týkať 7 skupín, ktoré zastupujú 85 poľnohospodárov. Závery týchto skupín budú uverejnené, aby sa podporilo šírenie hodnôt trvalo udržateľného rozvoja, ktoré boli vytvorené v rámci tejto spoločnej dynamiky

Príslušný(-é) sektor(-y) hospodárstva: Všetky odvetvia poľnohospodárskej výroby

Názov a adresa orgánu poskytujúceho pomoc:

Monsieur le Président du Conseil général de Loire-Atlantique 3 quai Ceineray BP 94109 F-44041 Nantes Cedex 1

Internetová stránka: www.cg44.fr

XA číslo: XA 68/06

Členský štát: Spojené kráľovstvo

Región: Kent Downs Area of Outstanding Natural Beauty

Názov schémy štátnej pomoci alebo názov spoločnosti prijímajúcej individuálnu pomoc: The Kent Downs Rural Advice Service

Právny základ: Sections 84 and 85 of The Countryside and Rights of Way Act 2000

Ročné výdavky plánované v rámci schémy štátnej pomoci alebo celková výška individuálnej pomoci poskytnutej spoločnosti: Od 1. augusta 2006 do 31. marca 2007: 12 000 GBP

Maximálna intenzita pomoci: 100 %

Dátum implementácie:

Trvanie schémy štátnej pomoci alebo individuálnej pomoci: Nové prihlášky do programu sa prijímajú do 31. marca 2007. Pomoc sa bude vyplácať do 30. júna 2007

Účel pomoci: rozvoj sektora

Cieľom tejto pomoci je poskytnúť včasné poradenstvo, ktoré prinesie diverzifikačné zmeny, ktoré budú finančne životaschopné, šetrné k životnému prostrediu a prijateľné s ohľadom na plánovanie. Táto pomoc sa implementuje podľa článku 14 nariadenia 1/2004. Oprávnenými nákladmi sú poplatky za poradenské služby

Príslušný(-é) sektor(-y) hospodárstva: Poľnohospodári a poľnohospodárske podniky na vidieku sú definované ako subjekty činné v oblastiach pestovania a zberu kombinovaných plodín, poľnej zeleniny, šalátových plodín, okrasných rastlín (vrátane sadbového materiálu, kvetov a cibuliek), osiva krmovín a travín, produkcie hovädzieho, ovčieho a bravčového mäsa, mliečnych výrobkov, hydiny a vajec; turistických ubytovacích služieb na farmách (nocľah a raňajky), ubytovania turistom s vlastným stravovaním, ustajnenia koní a jazdeckých stajní alebo iných atrakcií pre návštevníkov farmy

Názov a adresa orgánu poskytujúceho pomoc:

Kent County Council Invicta House County Hall Maidstone Kent ME 14 1XX United Kingdom

Organizácia, ktorá realizuje program, je

The Kent Downs Rural Advice Service (KDAS) Kent Downs Unit West Barn Penstock Hall Farm Canterbury Road East Brabourne Ashford Kent TN25 5LL United Kingdom

Internetová stránka: http://www.kentdowns.org.uk/Rural%20Advice.htm

Na spodnej časti stránky kliknite na odkaz „Defra State Aid“ vpravo

Ďalšie informácie: Schéma bude dostupná pre všetkých správcov pôdy, nielen pre poľnohospodárov. Pomoc na nepoľnohospodársku činnosť sa bude vyplácať s ohľadom na nariadenie Komisie 69/2001 o pomoci de minimis alebo ktoréhokoľvek nariadenia, ktoré ho nahradí. Pomoc sa tiež poskytne v súvislosti s prechodom od poľnohospodárstva k nepoľnohospodárskym činnostiam.

Príjemcovia si nebudú môcť vybrať poskytovateľa služby. Poskytovateľom služieb bude The Kent Downs Rural Advice Service (KDAS), ktorý poskytne poradcov vybraných prostredníctvom výberového konania.

Platnosť existujúcej schémy Kent Downs Rural advice services XA 43/2005 skončí 31. júla 2006. Toto opatrenie predĺži trvanie schémy od 1. augusta 2006 do 31. marca 2007, ako aj navýši rozpočet o ďalších 12 000 GBP. K iným zmenám schémy nedochádza a podrobnosti zostávajú rovnaké.

Podpísané a datované v mene Department for Environment, Food and Rural Affairs (príslušný orgán Spojeného kráľovstva).

Neil Marr

Agricultural State Aid Advisor

Defra

8E 9 Millbank

c/o 17 Smith Square

London

SW1P 3JR

United Kingdom

Číslo XA: XA 70/06

Členský štát: Taliansko

Región: Benátsko

Názov schémy pomoci alebo názov spoločnosti prijímajúcej individuálnu pomoc: Ročný plán vzdelávacej činnosti v primárnom sektore na rok 2006/2007. Rozhodnutie Rady Regiónu Benátsko č. 2113 zo 4. júla 2006

Právny základ: L. 845/1978 „Legge quadro in materia di formazione professionale“

L.R. n. 10 del 30.1.1990„Ordinamento del sistema della formazione professionale e organizzazione delle politiche regionali del lavoro“

Ročné výdavky plánované v rámci schémy pomoci alebo celková suma individuálnej pomoci poskytnutej spoločnosti: Rozhodnutím Rady Regiónu Benátsko č. 2113 zo 4. júla 2006 boli uvoľnené regionálne zdroje v čiastke 2 000 000 EUR v rámci kapitoly 72040 Regionálneho rozpočtu pre rok 2006.

Pripúšťajú sa činnosti odborného vzdelávania, podľa podmienok ustanovených vo vyššie citovanom opatrení, zamerané na subjekty pôsobiace v poľnohospodárskom sektore

Maximálna intenzita pomoci: V zmysle čl. 14 ods. 3 nariadenia (ES) č. 1/2004, celková suma poskytnutej pomoci nesmie prekročiť 100 000 EUR na jedného príjemcu za obdobie troch rokov či suma 50 % povolených nákladov (z vyššie uvedených dvoch súm bude poskytnutá pomoc vyššej hodnoty)

Dátum implementácie: Poskytnutie pomoci sa uskutoční po vytvorení režimu prostredníctvom Rozhodnutia Regionálnej rady a jeho zverejnení v Úradnom vestníku Regiónu Benátsko

Doba trvania schémy či individuálnej pomoci: Schéma pomoci končí po overení konečných výsledkov vyúčtovania nákladov, najneskôr však do 30. júna 2009

Cieľ pomoci: Región Benátsko uvoľňuje zdroje určené na realizáciu činnosti celoživotného odborného vzdelávania na účely podpory podnikateľov v poľnohospodárstve, spolupracovníkov, technických asistentov a ostatných profesií pôsobiacich v poľnohospodárskom sektore, pre účely:

podpory šírenia podnikateľskej kultúry;

zvyšovania odbornej kvalifikácie pracovníkov v poľnohospodárstve;

podpory rozvoja znalostí v oblasti technologických inovácií.

V rozhodnutí Regionálnej rady č. 2113/2006 je citovaný odkaz na článok 14 nariadenia (ES) č. 1/2004. Predovšetkým prípustné náklady, ktorých sa schéma týka, sú náklady spojené s výdavkami súvisiacimi s organizáciou vzdelávacieho programu

Príslušné odvetvie/a: Schéma sa bude aplikovať na oblasť odborného vzdelávania v poľnohospodárstve určeného subjektom, ktorí prijali práva a povinnosti vo vzťahu k vyučovaniu a vzdelávaniu na základe zákonu 53/2003

Meno a adresa orgánu, ktorý poskytuje pomoc:

Regione Veneto Segreteria Attività Produttive, Istruzione e Formazione Direzione Regionale Formazione Via G. allegri, n. 29 I-30174 Mestre — Venezia

Internetová stránka: www.regione.veneto.it/servizi alla persona/formazione e lavoro/formazione continua e permanente (osobné služby/vzdelávanie a zamestnanosť/celoživotné a stále vzdelávanie)

Ďalšie informácie: Pre informácie: Direzione Regionale Formazione (Regionálne riaditeľstvo vzdelávania)

Tel. (39) 412 79 50 30 – 50 29

fax (39) 412 79 50 85

Číslo pomoci: XA 71/06

Členský štát: Poľsko

Región: Sliezske vojvodstvo

Názov schémy štátnej pomoci alebo názov spoločnosti, ktorá je prijímateľom individuálnej pomoci:

Zakłady Mięsne „Aleksandria“ — Dariusz Moczarski Aleksandria, ul. Gościnna 6 PL-42-274 Konopiska

Právny základ: Ustawa z dnia 27 kwietnia 2001 r. Prawo ochrony środowiska (Dz.U. nr 62, poz. 627, z późniejszymi zmianami) — art. 405, art. 406, pkt 7, 7a, art. 409 pkt 4 oraz art. 411 pkt 3

Ročné výdavky plánované v rámci schémy alebo celková výška individuálnej pomoci poskytnutej spoločnosti: Pomoc sa poskytuje vo forme odpísania (podľa Zákona o ochrane životného prostredia) časti zvýhodnenej pôžičky udelenej v roku 2000 na realizáciu úlohy „Modernizácia čističky odpadu v mäsokombináte Aleksandria“.

Celková hodnota pomoci brutto (EDB) predstavuje 102 840 PLN

Maximálna intenzita pomoci: Brutto intenzita pomoci predstavuje 50 %

Dátum implementácie: Po doručení potvrdenia formou oznámenia spolu s identifikačným číslom o doručení Európskej komisii tejto súhrnnej informácie o udelenej individuálnej pomoci a jej uverejnení v Úradnom vestníku Európskej únie

Trvanie schémy štátnej pomoci alebo individuálnej pomoci: Od augusta 2006 do októbra 2006.

Účel pomoci: Pomoc je určená na realizáciu úlohy „Zariadenie na prípravu teplej úžitkovej vody s využitím tepla z chladiaceho zariadenia a minimalizácia spotreby vody a chemických prostriedkov v umývačke vratných obalov“. V rámci plánovanej investície sa počíta s inštaláciou zariadenia na prípravu teplej úžitkovej vody s využitím tepla z vlastného chladiaceho zariadenia „chiller“ zloženého z tepelných výmenníkov, nádrže a zásobníka na teplú vodu, cirkulačných čerpadiel, armatúr a umývačky vratných obalov s automatickým dávkovaním detergentov a systémom čistenia odpadovej vody z umývacieho procesu.

Realizáciou tohto zámeru sa dosiahnu ekologické výsledky v podobe opätovnej možnosti využitia tepla a zníženia emisií znečisťujúcich látok do atmosféry o: prašné častice – 0,0102 Mg/a, SO2 – 0,0216 Mg/a, NO2 – 0,0284 Mg/a, CO – 0,0034 Mg/a, CO2 – 9,369 Mg/a, a spotreba vody sa v priebehu roku zníži o 780,0 m3

Príslušné sektory hospodárstva: Pomoc sa poskytuje podnikateľovi, ktorý podniká v oblasti potravinárstva so zameraním na výrobu mäsa a údenín

Názov a adresa orgánu poskytujúceho pomoc: Pomoc sa poskytuje z prostriedkov Vojvodského fondu ochrany životného prostredia a vodného hospodárstva v Katoviciach (Wojewódzkiego Funduszu Ochrony Środowiska i Gospodarki Wodnej w Katowicach), ul. Plebiscytowa 19, PL-40-035 Katowice

Adresa internetovej stránky: www.wfosigw.katowice.pl

Ďalšie informácie: Výška pomoci vrátane DPH (intenzita pomoci brutto) bola vypočítaná podľa definície uvedenej v čl. 2 bod 5 v nariadení Komisie (ES) č. 1/2004 z 23. decembra 2003 o uplatňovaní článkov 87 a 88 Zmluvy ES na štátnu pomoc malým a stredným podnikom pôsobiacim vo výrobe, spracovaní a odbyte poľnohospodárskych výrobkov. Je to pomer porovnateľnej dotácie brutto k predpokladaným nákladom.

Hrubý ekvivalent grantu vyplývajúci z odpísania časti zvýhodnenej pôžičky sa vypočítal v súlade s nariadením Rady ministrov z 11. augusta 2004 o spôsobe podrobného vypočítavania hodnoty pomoci poskytovanej v rôznej forme (Rozporządzeniem Rady Ministrów dnia 11 sierpnia 2004 r. w sprawie szczegółowego sposobu obliczania wartości pomocy udzielanej w różnych formach, Dz. U. Nr 194, poz. 1983). Hrubý ekvivalent grantu predstavuje 102 840 PLN.

Oprávnené náklady predstavujú: 205 679,48 PLN.

Výška pomoci brutto predstavuje 102 840 PLN/205 679,48 PLN = 50 %

(1) Napríklad tieto témy: zhodnotenie lúk, vývoj biopalív, mieste riadenie rastlinných odpadov, odovzdávanie hospodárstiev, ochrana vodných zdrojov, správa informácií.